**คำชี้แจงการขอรับการประเมิน  
ตราสัญลักษณ์ MEA ENERGY AWARDS ระดับพรีเมียม**

**โครงการส่งเสริมการปรับปรุงประสิทธิภาพการใช้พลังงานในอาคาร ปีที่ 8**

**“ การใช้พลังงานมีประสิทธิภาพและคุณภาพอากาศได้มาตรฐาน ”**

**จัดโดย การไฟฟ้านครหลวง ดำเนินการโดย มหาวิทยาลัยเทคโนโลยีพระจอมเกล้าธนบุรี**

**1. วัตถุประสงค์**

* เพื่อมอบรางวัลตราสัญลักษณ์ MEA ENERGY AWARDS ระดับพรีเมียมให้กับอาคารที่ผ่านเกณฑ์ประเมินระดับ STANDARD มาแล้ว โดยคณะกรรมการผู้ทรงคุณวุฒิจะเข้าเยี่ยมพบผู้บริหารเพื่อประเมินให้คะแนนอาคารที่มีความโดดเด่นเป็นต้นแบบได้ ในด้านการมีส่วนร่วมของผู้บริหารที่มีความใส่ใจจริงจังมีการปรับปรุงการใช้พลังงานอย่างมีประสิทธิภาพ ในความสำคัญคำนึงถึงสิ่งแวดล้อมทั้งภายในองค์กร ชุมชนและสังคม มีผลประหยัดชัดเจน มีการดำเนินกิจกรรมอย่างต่อเนื่อง ตลอดจนสนับสนุนการใช้พลังงานที่มีการปลดปล่อยคาร์บอนต่ำ อาคารจะได้รับประโยชน์ในด้านองค์ความรู้ ความยั่งยืนและด้าน CSR องค์กร

**2. เกณฑ์การประเมิน 4 ด้านหลัก โดยคณะกรรมการผู้ทรงคุณวุฒิ มีคะแนนรวม 100 คะแนน**

* ด้านการมีส่วนร่วมและความใส่ใจของผู้บริหารอย่างจริงจัง 35 คะแนน
* ด้านความยั่งยืนของการอนุรักษ์พลังงานและสิ่งแวดล้อม 30 คะแนน
* ด้านการปรับปรุงการใช้พลังงานและผลประหยัดชัดเจน 20 คะแนน
* ด้านการสนับสนุนการใช้พลังงานที่มีการปลดปล่อยคาร์บอนต่ำ 15 คะแนน
* ผลการพิจารณาของคณะกรรมการผู้ทรงคุณวุฒิถือเป็นสิ้นสุด

**3. ตราสัญลักษณ์ MEA ENERGY AWARDS ระดับพรีเมียม (GOLD / PLATINUM)**

* พิจารณาตัดสินรางวัลตราสัญลักษณ์ MEA ENERGY AWARDS ระดับพรีเมียม โดยคณะกรรมการผู้ทรงคุณวุฒิสำหรับอาคารที่มีความโดดเด่นเป็นต้นแบบที่ดีตามลำดับผลคะแนนรวมทุกด้าน โดย
* **ระดับ GOLD ต้องได้รับคะแนนประเมินรวม มากกว่าร้อยละ 70 ขึ้นไป**
* **ระดับ PLATINUM ต้องได้รับคะแนนประเมิน มากกว่าร้อยละ 80 ขึ้นไป**

****

**4. คุณสมบัติอาคารที่มีสิทธิ์สมัครระดับพรีเมียม**

* ให้สิทธิ์สำหรับอาคารที่ผ่านเกณฑ์ประเมินในระดับ STANDARD มาแล้วเท่านั้น
* ทุกประเภทอาคารที่ผ่านเกณฑ์ประเมินและได้รับตรา MEA ENERGY AWARDS 2021- 2025 เท่านั้น
* อาคารที่ได้รับตราสัญลักษณ์ฯ ในปี 2013-2017 ซึ่งไม่มีการประเมินด้าน IAQ ไม่สามารถเข้าร่วมได้

**5. ขั้นตอนดำเนินการ**

****

**6. รายละเอียดการนำเสนอผลงานของอาคารโดยสังเขป (เมื่ออาคารผ่านขั้นตอนที่ 3 : รอบสัมภาษณ์)**

* **อาคารจะได้รับอีเมลแจ้งผลรอบสัมภาษณ์และได้รับนัดเข้าเยี่ยมพบ ณ อาคาร**
* **ฝ่ายเลขาคณะกรรมการฯ** แนะนำคณะกรรมการผู้ทรงคุณวุฒิและชี้แจงวัตถุประสงค์ในการเข้าเยี่ยมพบและการประเมินตราสัญลักษณ์ฯระดับพรีเมียม
* **ผู้บริหารอาคาร** กล่าวต้อนรับ แนะนำองค์กรให้ข้อมูลอาคารโดยสังเขป และนำเสนอผลงานด้านต่าง ๆ โดยสามารถนำเสนอได้อย่างอิสระ ทั้งในรูปแบบ Powerpoint หรือ VDO presentation หรือ ในรูปแบบอื่น ๆ ตามเหมาะสม
* **ฝ่ายเลขาคณะกรรมการฯ** เปิดโอกาสให้อาคารสอบถาม หารือ และเปิดให้  
  คณะกรรมการผู้ทรงคุณวุฒิสอบถาม หรือให้ข้อแนะนำได้ตามเหมาะสม
* **คณะกรรมการผู้ทรงคุณวุฒิและผู้บริหารอาคาร** ถ่ายภาพรวมกัน เพื่อจัดทำข่าวประชาสัมพันธ์ผ่านสื่อของโครงการ
* **ผู้บริหารอาคาร หรือผู้แทน** พาชมอาคาร ตามจุดต่างๆ ที่ทางอาคารจัดเตรียมไว้ หรือตามที่ประชุมแจ้ง จากนั้นคณะเยี่ยมพบเดินทางกลับ
* จำนวนผู้เข้าร่วม รวม 10-12 ท่าน โดยประมาณ (ไม่รวมฝ่ายอาคาร)

**7. รายชื่อคณะกรรมการผู้ทรงคุณวุฒิ**

1. **นายพิพัฒน์ ชลอำไพ ประธานคณะกรรมการผู้ทรงคุณวุฒิ**

รองผู้ว่าการบริการระบบจำหน่าย การไฟฟ้านครหลวง

1. **นายโสพัส สังขกรมานิต กรรมการผู้ทรงคุณวุฒิ**

ผู้ช่วยผู้ว่าการบริการระบบจำหน่าย การไฟฟ้านครหลวง

1. **นางสาวจันทร์เพ็ญ ศิริ กรรมการผู้ทรงคุณวุฒิ**

ผู้ช่วยผู้ว่าการยุทธศาสตร์องค์กรและความยั่งยืน การไฟฟ้านครหลวง

1. **นายวิสันต์ ทรัพย์ศิริสิน กรรมการผู้ทรงคุณวุฒิ**

ผู้อำนวยการฝ่ายบริการระบบไฟฟ้า การไฟฟ้านครหลวง

1. **นายพงษ์จรูญ ศรีโสวรรณา กรรมการผู้ทรงคุณวุฒิ**

กรรมการมูลนิธิอนุรักษ์พลังงานแห่งประเทศไทย,

ผู้เชี่ยวชาญด้านระบบการจัดการพลังงานและการอนุรักษ์พลังงาน

1. **ดร. เกชา ธีระโกเมน กรรมการผู้ทรงคุณวุฒิ**

ประธานบริษัทและหัวหน้าแผนกนวัตกรรม บริษัท อีอีซี เอ็นจิเนียริ่ง เน็ทเวิร์ค จำกัด ,

กรรมการมูลนิธิอาคารเขียวไทยและสถาบันอาคารเขียวไทย, ผู้เชี่ยวชาญด้านวิศวกรรมระบบปรับอากาศ  
 และระบายอากาศ/ระบบป้องกันอัคคีภัย/การอนุรักษ์พลังงานและสิ่งแวดล้อม

1. **นายวิญญู วานิชศิริโรจน์ กรรมการผู้ทรงคุณวุฒิ**

ประธานเจ้าหน้าที่บริหาร บริษัทเวิร์ค เวล สตูดิโอ จำกัด,

กรรมการและรองประธานสถาบันอาคารเขียวไทย, ผู้เชี่ยวชาญด้านการออกแบบอาคาร

1. **ผศ.ดร.กูสกานา กูบาฮา กรรมการผู้ทรงคุณวุฒิ**

คณบดีคณะพลังงานสิ่งแวดล้อมและวัสดุ มหาวิทยาลัยเทคโนโลยีพระจอมเกล้าธนบุรี

1. **รศ.ดร.อภิชิต เทอดโยธิน เลขานุการและกรรมการผู้ทรงคุณวุฒิ**

รองศาสตราจารย์ประจำสายวิชาเทคโนโลยีการจัดการพลังงาน คณะพลังงานสิ่งแวดล้อมและวัสดุ

มหาวิทยาลัยเทคโนโลยีพระจอมเกล้าธนบุรี, ผู้จัดการโครงการฯ

**8. กำหนดการ**

****

**9.ใบสมัครและเอกสารประกอบใบสมัคร MEA ENERGY AWARDS PREMIUM 2025**

* **อาคารที่สนใจ ส่งใบสมัคร ระดับพรีเมียม (GOLD/PLATINUM) ได้ตั้งแต่วันที่ 1-31 กรกฎาคม 2568   
  โดยไม่เสียค่าใช้จ่ายใด ๆ ส่งเอกสารได้ทางอีเมล meaaward@gmail.com เท่านั้น**
* **ดาวน์ใบสมัครและเอกสารประกอบได้ที่ https://www.meaenergyawards.info**

**1) ใบสมัคร ลงนามรับรอง**

**2) เอกสารประกอบใบสมัคร MEA ENERGY AWARDS PREMIUM 2025 (ไม่เกิน 35 หน้ารวมปก)**

**10.คำชี้แจงในการจัดทำเอกสารประกอบใบสมัคร MEA ENERGY AWARDS PREMIUM 2025**

**10.1 เอกสารประกอบการขอรับประเมินตราสัญลักษณ์ระดับพรีเมียมทั้งฉบับ ต้องไม่เกิน 35 หน้า  
 โดยให้นับรวมทั้งหมด 4 ส่วน คือ**

a. ส่วนที่ 1 ปกหน้า

b. ส่วนที่ 2 สารบัญ

c. ส่วนที่ 3 เนื้อหาd. ส่วนที่ 4 ภาคผนวก

**10.2 ส่วนที่ 1 ปกหน้า ไม่บังคับ สี แบบฟ้อนต์ ต้องมีข้อมูลอย่างน้อย ชื่ออาคาร /Logo /ชื่อนิติบุคคล/ ชื่อ**

**หน่วยงาน และอื่น ๆ ตามดุลพินิจของอาคารผู้ส่ง**

**10.3 ส่วนที่ 2 สารบัญ , ส่วนที่ 3 เนื้อหา และส่วนที่ 4 ภาคผนวก มีข้อกำหนดดังนี้**

* ขนาดฟ้อนต์ของเนื้อหาหลักต้องมีขนาดฟ้อนต์ที่สามารถอ่านได้ โดยมีขนาดไม่น้อยกว่า 14 พอยต์ กรณีอาคารใช้ฟอนต์ที่มีขนาดเล็กมากจะถูกตัดคะแนนด้านเอกสารในรอบคัดกรอง
* สามารถ เพิ่ม-ลด จำนวนหน้า และจัดหน้ากระดาษให้สวยงามได้ตามดุลพินิจของอาคารผู้ส่ง
* กรณีที่อาคารนำข้อมูลมากรอกในเอกสารประกอบใบสมัคร MEA ENERGY AWARDS PREMIUM 2025 โดยคัดลอก หรือ สำเนา มาจากใบสมัครของการประกวดจากหน่วยงานอื่น โดยไม่ปรับข้อมูลให้ตรงข้อเท็จจริงในหัวข้อประเมิน ทางโครงการฯ ขอสงวนสิทธิ์ในการพิจารณาใบสมัครของอาคารนั้น ๆ

**10.4 คำอธิบายเพิ่มเติมในส่วนที่ 3 เนื้อหา**

1. ข้อมูลองค์กรโดยสังเขป

* เพื่อให้ท่านแนะนำภาพรวมขององค์กรให้รับทราบโดยสังเขป

2. ข้อมูลอาคาร

* เพื่อให้ทราบข้อมูลพื้นฐาน อาทิ ชื่ออาคาร ที่อยู่ การใช้งานพื้นที่ อายุอาคาร จำนวนผู้ใช้ ชั่วโมงการใช้งาน ข้อมูลการใช้พลังงาน อุปกรณ์หลัก เป็นต้น

3. ข้อมูลการตรวจประเมิน

3.1 ด้านการมีส่วนร่วมและความใส่ใจของผู้บริหาร (35 คะแนน)

* เพื่อแสดงให้เห็นถึงการผลักดันให้ทุกภาคส่วนในอาคารเข้ามามีส่วนร่วมในกิจกรรมเรื่องพลังงานและสิ่งแวดล้อมตลอดจนแสดงถึงการให้ความสำคัญต่อเรื่องดังกล่าวของผู้บริหารสูงสุด อาทิ  
  การกำหนดให้เป็นนโยบาย หรือมีเป้าหมายด้านอนุรักษ์พลังงาน มีการจัดกิจกรรมด้านพลังงาน มีการเผยแพร่ประชาสัมพันธ์กิจกรรม และอื่น ๆ อันเเสดงถึงการมีส่วนร่วมของทุกภาคส่วนในอาคารรวมถึงความใส่ใจของผู้บริหารอย่างต่อเนื่องจริงจังเป็นต้นแบบที่ดีได้

3.2 ด้านความยั่งยืนของการอนุรักษ์พลังงานและสิ่งแวดล้อม (30 คะแนน)

* เพื่อแสดงว่าองค์กรได้ให้ความสำคัญต่อการอนุรักษ์พลังงานและสิ่งแวดล้อมในรูปแบบต่าง ๆ เช่น การจัดการสิ่งแวดล้อมภายในอาคาร แนวคิด การดำเนินการ ความต่อเนื่อง ความยั่งยืน การมีส่วนร่วมกับชุมชน สังคมและภายนอกองค์กร
  1. ด้านการปรับปรุงการใช้พลังงานและผลประหยัด (20 คะแนน)
* เพื่อแสดงถึง แนวคิด ผลสัมฤทธิ์ของมาตรการอนุรักษ์พลังงาน ทั้งที่ทำมาแล้ว กำลังทำ และอยู่ในแผนงาน ซึ่งสามารถนำไปเผยแพร่เป็นแบบอย่างที่ดีให้กับหน่วยงานอื่น ๆ ได้อย่างดี หรือสามารถถ่ายทอดองค์ความรู้ใหม่สู่ภายนอกได้
* นำเสนอผลงานในอดีต ปัจจุบัน และแผนงานในอนาคตได้ ภายในระยะเวลาดำเนินการ 5 ปี

3.4 ด้านการสนับสนุนการใช้พลังงานที่มีการปลดปล่อยคาร์บอนต่ำ 15 คะแนน

* นำเสนอนโยบาย แนวคิด และวิธีการที่สื่อให้เห็นถึงการสนับสนุนส่งเสริมให้ทุกภาคส่วนในองค์กร/อาคาร มีการใช้พลังงานที่มีการปลดปล่อยคาร์บอนต่ำ แสดงให้เห็นถึงการส่งเสริมให้มีการใช้พลังงานหมุนเวียนทั้งในระดับองค์กรและระดับบุคคล รวมถึงมีการตั้งเป้าหมายในการลดการปลดปล่อยคาร์บอนสู่สิ่งแวดล้อม เป็นต้น

**11. สอบถามเพิ่มเติมได้ที่**

* มหาวิทยาลัยเทคโนโลยีพระจอมเกล้าธนบุรี
* โทรศัพท์ 09 5775 7972 , 08 4011 3888
* Email : meaaward@gmail.com
* Line OA : @meaenergyawards
* www.facebook.com/MEAAward
* www.meaenergyawards.info